ΓΡΑΠΤΗ ΕΡΩΤΗΣΗ P-4106/00

υποβολή: Pietro-Paolo Mennea (ELDR) προς την Επιτροπή

(20 Δεκεμβρίου 2000)

Θέμα: Κατάσταση της γεωργίας στην Απουλία

Έχοντας περιέλθει στην αντίληψή μας μία έντονη διαμαρτυρία εκ μέρους των γεωργών της Barletta που παρατάθηκε για αρκετές ημέρες κατά το πρώτο ήμισυ του Νοεμβρίου στην πόλη Barletta και στα χωριά της κοιλάδας του Ofanto όπου οι γεωργοί διαδήλωναν για τη μεγάλη αύξηση των καυσίμων, για ταπερβολικά πρόστιμα που επεβλήθησαν για τη φύτευση αμπελώνων οι οποίοι θεωρήθηκαν παράτυποι και για τη περικοπή κατά 30 % της βοηθείας προς το ελαιόλαδο" από τη στιγμή που εξακριβώθηκαν σοβαρές δυσχέρειες για τη πόλη και τους πολίτες της Barletta, μεταξύ άλλων και με την κατάληψη του δημαρχείου και το κλείσιμο των κυρίων εσωτερικών οδών επικοινωνίας της πόλης, καθώς και με την αναγκαστική ακινητοποίηση μιας ταχείας αμαξοστοιχίας στο σιδηροδρομικό σταθμό της πόλης και επειδή συνεπεία όλων αυτών τραυματίστηκαν τρεις τροχονόμοι που παρενέβησαν για να κατευνάσουν τους διαδηλωτές,

Ερωτάται η Επιτροπή εάν η κατηγορία των γεωργών που εμπίπτουν στις περιφέρειες του στόχου 1μπορεί να επωφεληθεί:

- της κατάργησης της κύρωσης για τους αμπελώνες που θεωρούνται παράνομοι μειώνοντάς την στη συνέχεια σε μία συμβολική κύρωση όπως έχει ήδη συμβεί στην Ισπανία"

- της μη εφαρμογής της αναθεώρησης της περικοπής κατά 35 % της βοηθείας προς το ελαιόλαδο και στην περίπτωση που η αναθεώρηση αυτή της περικοπής αναγνωρισθεί να μειωθεί ούτως ή άλλως το ποσοστό σε επίπεδα κάτω του 35 %"

- της μείωσης του κόστους των καυσίμων που χρησιμοποιούνται για γεωργικές δραστηριότητες.

Συμπληρωματική απάντηση του κ. Fischler εξ ονόματος της Επιτροπής

(28 Μαΐου 2001)

Η τακτοποίηση των παράνομων φυτεύσεων αμπέλου είναι δυνατή αποκλειστικάπό τους όρους που καθορίστηκαν από το Συμβούλιο στο άρθρο 2 παράγραφοι 3 έως 7 του κανονισμού (ΕΚ) αριθ. 1493/1999 του Συμβουλίου της 17ης Μαΐου 1999 για την κοινή οργάνωση της αμπελοοινικής αγοράς(1). Το κράτος μέλος είναιπεύθυνο για τη λήψη των κανονιστικών και άλλων μέτρων με τα οποία διασφαλίζεται η εφαρμογή του άρθρου αυτού. Στις περιπτώσεις που μία διοικητική κύρωση πρέπει να επιβληθεί από το κράτος μέλος, δηλαδή στις καταστάσεις που προβλέπονται από την παράγραφο 3πό α) και γ) του εν λόγω άρθρου 2 του κανονισμού (ΕΚ) αριθ. 1493/1999, το Συμβούλιο παρέχει στο κράτος μέλος την αρμοδιότητα να επιβάλει την κατάλληλη διοικητική κύρωση.

Όσον αφορά την ενίσχυση στην παραγωγή ελαιολάδου, η Επιτροπή έχει εφαρμόσει τις ισχύουσες στην κοινοτική νομοθεσία διατάξεις. Πράγματι, η κατέκτίμηση παραγωγή ελαιολάδου για την περίοδο εμπορίας 1999/2000περβαίνει την Εγγυημένη Εθνική Ποσότητα και η ενίσχυση πρέπει να προσαρμοστεί κατάναλογία. Η περιοχή της Απουλίας είναι η κυριότερη περιφέρεια παραγωγής ελαιολάδου και, κατά συνέπεια, από το γεγονός αυτό μπορούμε να συνάγουμε ότι οι παραγωγοί επωφελήθηκαν από αυτή τηνψηλή παραγωγή ελαιολάδου.

Η Επιτροπή δεν αντιμετωπίζει την περίπτωση να παρεκκλίνει από την ισχύουσα ρύθμιση, πόσο μάλλον που ο καθορισμός της ενίσχυσης ανήκει στην αρμοδιότητα του Συμβουλίου.

Η Συνθήκη ΕΚ δεν έχει προβλέψει κοινοτική αρμοδιότητα όσον αφορά τα έξοδα που συνεπάγονται οι διάφοροι συντελεστές παραγωγής στις γεωργικές δραστηριότητες, πέραν των κανόνων που χαρακτηρίζουν την ενιαία ευρωπαϊκή αγορά. Συνεπώς, δεν είναι σε θέση να προτείνει στο Συμβούλιο ένα μέτρο μείωσης του κόστους των καυσίμων.

(1) ΕΕ L 179 της 14.7.1999.